Aszód Város Önkormányzata Képviselő-testületének 17/2023. (X. 26.) önkormányzati rendelete

a szociális és a gyermekvédelmi személyes gondoskodásról és az ellátások térítési díjáról

 Hatályos: 2024. 05. 01- 2025. 08. 31

Aszód Város Önkormányzat Képviselő-testülete a gyermekek védelméről és a gyámügyi igazgatásról szóló [1997. évi XXXI. törvény ( továbbiakban: Gyvt. ) 18. § (1) bekezdés b) pont](https://njt.hu/jogszabaly/1997-31-00-00#SZ18@BE1@POB)jában, [18. § (2) bekezdés](https://njt.hu/jogszabaly/1997-31-00-00#SZ18@BE2)ében, [21. § (1) bekezdés](https://njt.hu/jogszabaly/1997-31-00-00#SZ21@BE1)ében, [29. § (2) bekezdés](https://njt.hu/jogszabaly/1997-31-00-00#SZ29@BE2)ében és a [29. § (3) bekezdés](https://njt.hu/jogszabaly/1997-31-00-00#SZ29@BE3)ében, a szociális igazgatásról és szociális ellátásokról szóló [1993. évi III. törvény ( továbbiakban: Sztv. ) 92. §](https://njt.hu/jogszabaly/1993-3-00-00#SZ92) (1) b) pontjában valamint az Aszód Város Önkormányzata és az Aszód és Társult Önkormányzatok Szociális és Gyermekjóléti Társulása megállapodás 14. pontjában kapott felhatalmazás alapján, Magyarország helyi önkormányzatairól szóló [2011. évi CLXXXIX. törvény 13. § (1) bekezdés](https://njt.hu/jogszabaly/2011-189-00-00#SZ13@BE1)ében meghatározott feladatkörében eljárva a következő rendeletet alkotja

*I. Fejezet*

*A rendelet hatálya*

**1. §** (1) E rendelet hatálya kiterjed a - [Sztv.](https://njt.hu/jogszabaly/1993-3-00-00)- [3. § (1)](https://or.njt.hu/eli/730435/r/2023/17#SZ3@BE1) és [(2) bekezdés](https://or.njt.hu/eli/730435/r/2023/17#SZ3@BE2)ében, továbbá a [Gyvt. 4. §](https://njt.hu/jogszabaly/1997-31-00-00#SZ4). [(1) bekezdés](https://or.njt.hu/eli/730435/r/2023/17#SZ1@BE1)ében foglaltakra.

(2) Aszód városban tartózkodó nem magyar állampolgárságú gyermek védelmében is, ha az ideiglenes hatályú elhelyezés, vagy más ideiglenes hatályú intézkedés elmulasztása a gyermek veszélyeztetettségével, vagy elháríthatatlan kárral járna.

(3) E rendelet hatálya Aszód Város Önkormányzata (továbbiakban önkormányzat) és az Aszód és Társult Önkormányzatok Szociális és Gyermekjóléti Társulása (továbbiakban: Társulás) által fenntartott gyermekjóléti és szociális ellátást nyújtó intézményre terjed ki.

(4) E rendelet hatálya kiterjed az [Sztv.](https://njt.hu/jogszabaly/1993-3-00-00" \t "_blank)által meghatározott egyes ellátások esetében Aszód város területén tartózkodó hajléktalan személyekre is.

(5) A Társulás által fenntartott Kistérségi Gondozási Központ által ellátott megállapodásban rögzített feladatok esetén az Aszódi kistérség településeinek közigazgatási területe:

a) család- és gyermekjóléti szolgálat: Aszód Város, Bag Nagyközség, Domony Község, Galgahévíz Község, Hévízgyörk Község, Iklad Község, Kartal Nagyközség, Tura Város Verseg Község, Vácszentlászló Község, Zsámbok Község

b) szociális étkeztetés: Aszód Város, Bag Nagyközség, Domony Község, Galgahévíz Község, Hévízgyörk Község, Iklad Község, Kartal Nagyközség, Tura Város Verseg Község

c) nappali ellátás: Aszód Város, Bag Nagyközség, Domony Község, Galgahévíz Község, Hévízgyörk Község, Iklad Község, Kartal Nagyközség, Tura Város Verseg Község

d) házi segítségnyújtás: Aszód Város, Bag Nagyközség, Domony Község, Galgahévíz Község, Hévízgyörk Község, Iklad Község, Kartal Nagyközség, Tura Város Verseg Község, Vácszentlászló Község

e) család- és gyermekjóléti központ: a fővárosi és megyei kormányhivatalokról, valamint a járási (fővárosi kerületi) hivatalokról szóló [66/2015. (III. 30.) Korm. rendelet 1. számú melléklet 13.1. pont](https://njt.hu/jogszabaly/2015-66-20-22#ME1)ja szerint Aszódi Járás településein

(6) A személyes gondoskodást nyújtó ellátásokat az Aszódi lakó - vagy tartózkodási hellyel, valamint a társulásban érintett önkormányzatokkal kötött megállapodás alapján a [(6) bekezdés](https://or.njt.hu/eli/730435/r/2023/17#SZ1@BE6) szerinti települések lakó- vagy tartózkodási hellyel rendelkező lakosai vehetik igénybe.

*II. Fejezet*

*A gyermekvédelmi személyes gondoskodást nyújtó ellátások*

**2. §** (1) A társult önkormányzatok a Társulás szervezésében gyermekjóléti alapellátásokat nyújtanak.

(2) A személyes gondoskodás igénybe vétele - a [Gyvt.](https://njt.hu/jogszabaly/1997-31-00-00" \t "_blank)eltérő rendelkezéseinek hiányában - kérelem alapján történik.

**3. §** (1) A család- és gyermekjóléti szolgálat (továbbiakban: Szolgálat) - a Kistérségi Gondozási Központ önálló intézményegységeként - a [Gyvt. 39. §](https://njt.hu/jogszabaly/1997-31-00-00#SZ39)-ban meghatározott feladatait a jelzőrendszer tagjaival együttműködve, az intézmény szakmai programjában foglaltakkal összhangban látja el. A szolgáltatás igénybevétele díjmentes.

(2) A család- és gyermekjóléti központ - a Kistérségi Gondozási Központ önálló intézményegységeként - a [Gyvt.](https://njt.hu/jogszabaly/1997-31-00-00)40/A§-ban meghatározott feladatait a jelzőrendszer tagjaival együttműködve, az intézmény szakmai programjában foglaltakkal összhangban látja el. A szolgáltatás igénybevétele díjmentes.

**4. §** (1) A szolgáltatást a szülő, más törvényes képviselő kérelmére, illetve a [Gyvt. 17. § (1) bekezdés](https://njt.hu/jogszabaly/1997-31-00-00#SZ17@BE1)ében felsoroltak, valamint a jegyző, a gyámhivatal vagy bármely állampolgár - gyermek veszélyeztetettségére utaló - jelzése alapján végzi. A kérelmet előterjeszteni, illetve jelzést megtenni közvetlenül a Szolgálat vezetőjénél lehet.

(2) Az ellátás biztosítását a Szolgálat vezetőjének intézkedése alapozza meg.

**Gyermekjóléti szolgáltatás**

**5. §** (1) A gyermekjóléti szolgáltatás feladata a [Gyvt. 39. §](https://njt.hu/jogszabaly/1997-31-00-00#SZ39)-ában foglaltakon felül különösen

a) az ellátásokról való folyamatos tájékoztatás,

b) a településen élő gyermekek szociális helyzetének, életkörülményeinek, veszélyeztetettségének, egyéb ellátások iránti szükségleteinek folyamatos figyelemmel kísérése és ezek alapján a települési gyermekvédelmi rendszer javítására, kiegészítésére vonatkozó javaslattétel az önkormányzat felé.

(2) Az önkormányzat a gyermekjóléti szolgáltatás feladatát Kistérségi Gondozási Központ Család- és Gyermekjóléti Központján keresztül biztosítja.

**Család- és gyermekjóléti szolgálat**

**6. §** (1) A Szolgálat ellátja a Gytv. 39. § és a 40. § (2) bekezdés szerinti gyermekjóléti szolgáltatási feladatokat, valamint e rendeletben meghatározott feladatokat.

(2) Az ellátást a Kistérségi Gondozási Központ biztosítja.

**Család- és Gyermekjóléti Központ**

**7. §** (1) A Család - és Gyermekjóléti Központ ellátja a Gytv. 40/A § [(2) bekezdés](https://or.njt.hu/eli/730435/r/2023/17#SZ7@BE2)e szerinti feladatokat.

(2) Az ellátást a Kistérségi Gondozási Központ biztosítja.

**Családok átmeneti otthona**

**8. §** (1) A családok átmeneti otthonában együttesen helyezhető el a gyermek és szülője, ha elhelyezés hiányában lakhatásuk nem lenne biztosított, és a gyermeket emiatt el kellene választani szülőjétől.

(2) A családok átmeneti otthonában történő ellátást az önkormányzat a Magyar Protestáns Segélyszervezet (2144 Kerepes, Szabadság út 84.) útján, az általa fenntartott Családok Átmeneti Otthonában (2113 Erdőkertes, Tégla u. 22. ) ellátási szerződés alapján biztosítja.

(3) A családok átmeneti otthona igénybevétele iránti kérelmet a Magyar Protestáns Segélyszervezet Családok Átmeneti Otthona vezetőjéhez kell benyújtani. A családok átmeneti otthona igénybevételéért fizetendő intézményi térítési díjat az intézmény fenntartója, a Support Humán Segítő és Szolgáltató Alapítvány határozza meg.

(4) A családok átmeneti otthona igénybevételéért fizetendő intézményi térítési díjat az intézmény fenntartója, a Magyar Protestáns Segélyszervezet határozza meg.

**9. §** (1) A [Gyvt. 41. §](https://njt.hu/jogszabaly/1997-31-00-00#SZ41)-ában meghatározott gyermekek napközbeni ellátását az önkormányzatok a társulás keretein kívül, önállóan szervezik meg. A társult önkormányzatok a gyermekek napközbeni ellátását a fenntartásukban lévő bölcsődékben, óvodákban és az állami intézményfenntartó központ által fenntartott általános iskolában napközis foglalkozás formájában biztosítják.

(2) Az óvodai ellátás, illetve az iskolában biztosított napközis ellátás keretébe tartozó szolgáltatások közül az étkeztetésért térítési díjat kell fizetni, melyről az intézményfenntartó, szolgáltatást biztosító önkormányzatok külön rendeletben rendelkeznek.

(3) Az óvodai ellátás, iskolai napközis foglalkozás igénybevételére a nemzeti köznevelésről szóló [2011. évi CXC. törvény](https://njt.hu/jogszabaly/2011-190-00-00) rendelkezéseit kell alkalmazni.

(4) A [(1) bekezdés](https://or.njt.hu/eli/730435/r/2023/17#SZ9@BE1)ben meghatározott bölcsődei ellátást a bölcsődét fenntartó önkormányzatok az általuk fenntartott intézmény alapító okiratában foglaltak szerint biztosítják, az igénybevétel módjáról, díjáról az intézményfenntartó önkormányzatok külön rendeletben rendelkeznek.

(5) Az ellátások iránti kérelmet az ellátást nyújtó intézmény vezetőjéhez kell benyújtani.

(6) Az ellátások igénybevételéről - önkéntes igénybevétel esetén - az intézményvezető dönt. Amennyiben a kérelmező a döntést vitatja az ellátás igénybevételének kérdéséről, úgy

a) a Társulás által fenntartott intézmény esetén a Társulási Tanács Elnöke,

b) önkormányzati fenntartású intézmény esetén a polgármester dönt.

(7) A személyes gondoskodást nyújtó gyermekjóléti alapellátások igénybevétele önkéntes, a [Gyvt. 31. §](https://njt.hu/jogszabaly/1997-31-00-00#SZ31)-ában meghatározott személyek által előterjesztett kérelemre történik. A Kistérségi Gondozási Központ által nyújtott szolgáltatások intézményi jogviszony létesítése nélkül vehetők igénybe.

*III. Fejezet*

*A szociális személyes gondoskodást nyújtó ellátások*

**A személyes gondoskodás formái**

**10. §** (1) A fenntartó a szociálisan rászorultak részére személyes gondoskodást nyújtó szolgáltatást biztosít Aszód és Társult Önkormányzatok Szociális és Gyermekjóléti Társulás által fenntartott Kistérségi Gondozási Központtal.

(2) Alapszolgáltatások:

a) Étkeztetés

b) Házi segítségnyújtás

c) Nappali ellátás

d) Családsegítés

**Étkeztetés**

**11. §** (1) Az étkeztetés keretében azoknak a szociálisan rászorultaknak a legalább napi egyszeri meleg étkezéséről kell gondoskodni, akik azt önmaguk, illetve eltartottjaik részére tartósan vagy átmeneti jelleggel nem képesek biztosítani, különösen

a) koruknál fogva , akik a 65. életévüket betöltötték

b) egészségi állapotánál fogva, aki mozgáskorlátozottsága, legalább 50 %-os munkaképesség csökkenés, illetve krónikus, vagy akut megbetegedése miatt önmaga ellátásáról - részben vagy teljesen, átmenetileg vagy véglegesen- gondoskodni nem tud,

c) fogyatékosságuknál, pszichiátriai betegségüknél fogva étkeztetésre rászorulónak kell tekinteni azt a személyt, aki állapotából adódóan az önálló életvitelre nem képes és önmaga ellátásáról - részben vagy teljesen, átmenetileg vagy véglegesen - gondoskodni nem tud,

d) szenvedélybetegségük, vagy

e) hajléktalansága miatt étkeztetésre rászorulónak kell tekinteni az [Sztv. 4. §](https://njt.hu/jogszabaly/1993-3-00-00#SZ4). [(3) bekezdés](https://or.njt.hu/eli/730435/r/2023/17#SZ11@BE3) szerinti személyt

f) méltánylást igénylő esetben a 62. életévét betöltő személyt.

(2) Étkeztetésben részesíti a fenntartó azt az igénylőt, illetve az általa eltartottat is, aki jövedelmétől függetlenül kora vagy egészségi állapota miatt nem képes az étkezéséről más módon gondoskodni.

(3) Az ellátás iránti kérelmet a Kistérségi Gondozási Központ vezetőjéhez lehet benyújtani.

(4) Az ellátás iránti kérelemről a Kistérségi Gondozási Központ vezetője dönt.

(5) Az étkeztetés nappali ellátásban napi háromszori étkezést, nappali ellátáson kívül napi egyszeri meleg ebédet jelent, melyet a fenntartó szociális intézménye útján biztosít a jogosult általi elvitellel, az intézmény általi házhoz szállítással, intézményben történő elfogyasztással.

(6) Igény esetén napi egyszeri meleg étkeztetést munkaszüneti és pihenőnapon is biztosítani kell.

(7) Az [(1) bekezdés](https://or.njt.hu/eli/730435/r/2023/17#SZ11@BE1)ben meghatározott rászorulóknak az étkeztetés iránti kérelmet a 9/1999. (XI. 24.) sz. SzCsM rendelet 1. sz. mellékletében található nyomtatványon kell benyújtani.

(8) Az étkeztetésért fizetendő intézményi térítési díjakat az [1. melléklet](https://or.njt.hu/eli/730435/r/2023/17#ME1) határozza meg.

**Házi segítségnyújtás**

**12. §** (1) Házi segítségnyújtás keretében a szolgáltatást igénybe vevő személy saját lakókörnyezetében kell biztosítani az önálló életvitel fenntartása érdekében szükséges ellátást. A szolgáltatás keretében az [Sztv. 63. § (2) bekezdés](https://njt.hu/jogszabaly/1993-3-00-00#SZ63@BE2)ében meghatározott szolgáltatásokat a Kistérségi Gondozási Központ biztosítja.

(2) A házi segítségnyújtás keretében biztosítani kell:

a) az alapvető gondozási ápolási feladatok elvégzését,

b) az önálló életvitel fenntartásában, az ellátott és lakókörnyezete higiéniás körülményeinek megtartásában való közreműködést

c) veszélyhelyzetek kialakulásának megelőzésében, illetve azok elhárításában való segítségnyújtást

(3) A házi segítségnyújtás igénybevételét megelőzően a gondozási szükségletet az intézményvezető megvizsgálja.

(4) A házi segítségnyújtás a szakvéleményben meghatározott napi gondozási szükségletnek megfelelő időtartamban, de legfeljebb napi 4 órában kell nyújtani. Ha a gondozás szükséglet a napi 4 órát meghaladja, a szolgáltatás igénylőt az intézményvezető tájékoztatja a bentlakásos intézményi ellátás igénybevételének lehetőségéről.

(5) Ha a szolgáltatás igénylő személy egészségi állapota vagy személyes körülményei a szolgáltatás átmeneti jellegű vagy halaszthatatlan biztosítását teszik szükségessé, a házi segítségnyújtás az intézményvezető döntése alapján legfeljebb 3 hónapos időtartamra a gondozási szükséglet vizsgálata nélküli is nyújtható.

(6) A fenntartó a megállapított gondozási szükséglettel rendelkező házi igénylő személyek ellátásáról köteles gondoskodni.

(7) Az ellátás iránti kérelmet a Kistérségi Gondozási Központ vezetőjéhez lehet benyújtani.

(8) Az ellátás iránti kérelemről a Kistérségi Gondozási Központ vezetője dönt.

(9) Az ellátás igénybe vétele a Kistérségi Gondozási Központ vezetője intézkedése alapján a Sztv 93. §. - 94/A. § rendelkezéseinek megfelelően történik.

(10) A házi segítségnyújtásért fizetendő intézményi térítési díjat az [1. melléklet](https://or.njt.hu/eli/730435/r/2023/17#ME1) határozza meg.

(11) A gondozási szükséglettel nem rendelkező személy is ellátható, ha a szociális szolgáltató intézmény szabad kapacitással rendelkezik és az ellátást igénylő, vagy a térítési díjat megfizető más személy, írásban vállalja a szolgáltatási önköltséggel azonos mértékű személyi térítési díj megfizetését.

**Nappali ellátás**

**13. §** (1) Nappali ellátást az e rendelet 1. § (6) bekezdés c) pontjában meghatározott önkormányzatok és a Társulás az [Sztv. 65/F. §](https://njt.hu/jogszabaly/1993-3-00-00#SZ65F) rendelkezéseinek megfelelően biztosítja.

(2) A demens személyeket a [9/1999. (XI. 24.) SzCsM rendelet 1. melléklet](https://njt.hu/jogszabaly/1999-9-20-85#ME1)ében meghatározott igazolás alapján lehet ellátni.

(3) Térítési díj mértékét az [1. melléklet](https://or.njt.hu/eli/730435/r/2023/17#ME1) tartalmazza.

(4) Az ellátás iránti kérelmet a Kistérségi Gondozási Központ vezetőjéhez lehet benyújtani.

(5) Az ellátás iránti kérelemről a Kistérségi Gondozási Központ vezetője dönt.

**Hajléktalan személyek nappali melegedője és átmeneti szállása**

**14. §** (1) A hajléktalan személyek éjjeli menedékhelyét és átmeneti szállását az önkormányzat a Magyar Máltai Szeretetszolgálat Egyesület Magyar Máltai Szeretetszolgálat Gondviselés Háza Hatvan útján, ellátási szerződés alapján biztosítja.

(2) A hajléktalan személyek éjjeli menedékhelye és átmeneti szállása igénybevétele iránti kérelmet a Magyar Máltai Szeretetszolgálat Gondviselés Háza Hatvan vezetőjéhez kell benyújtani.

(3) A hajléktalan személyek éjjeli menedékhelye igénybevétele térítésmentes, az átmeneti szállás igénybevételéért fizetendő intézményi térítési díjat az intézmény fenntartója, Magyar Máltai Szeretetszolgálat Egyesület határozza meg.

(4) A hajléktalan személyek éjjeli menedékhelye és átmeneti szállása szolgáltatást az Aszód város területén tartózkodó hajléktalan személyek vehetik igénybe.

**15. §** (1) Családsegítés keretében segítséget nyújt a működési területén élő szociális és mentálhigiénés problémái vagy egyéb krízishelyzet miatt segítségre szoruló személynek, családnak az ilyen helyzethez vezető okok megelőzése, a krízishelyzet megszüntetése, valamint az életvezetési képesség megőrzése céljából.

(2) A társult önkormányzatok a családsegítést a Társulás által fenntartott Kistérségi Gondozási Központ család- és gyermekjóléti szolgálata útján látják el. A családsegítés során az [Sztv. 64. §](https://njt.hu/jogszabaly/1993-3-00-00#SZ64)-ában írtak szerint kell eljárni.

(3) A családsegítés igénybevétele térítésmentes.

**Eljárási szabályok**

**16. §** A személyes gondoskodást nyújtó szociális ellátások igénybevétele önkéntes, az ellátás az igénylő kérelmére történik.

**17. §** (1) Az ellátás igénybevételére irányuló kérelmet - a családsegítés kivételével - a személyes gondoskodást nyújtó szociális ellátások igénybevételéről szóló [9/1999.(XI.24.) SZCSM rendelet 1. számú melléklet](https://njt.hu/jogszabaly/1999-9-20-85#ME1)e szerinti formanyomtatványon kell benyújtani és csatolni kell a nyomtatványon megjelölt kereseti és jövedelmi viszonyokra vonatkozó igazolásokat.

(2) Az intézményvezető a kérelmeket nyilvántartásba veszi, és a kérelem beérkezésének sorrendjében gondoskodik az ellátásról. Amennyiben a kérelmező helyzete indokolja, az intézményvezető a felvételről azonnal gondoskodik.

(3) Az ellátás igénybevételének megkezdésekor az intézményvezető az ellátást igénylővel, illetve törvényes képviselővel megállapodást köt.

(4) Az intézményvezető a megállapodást módosíthatja, ha

a) az ellátás időtartamát az ellátott vagy a törvényes képviselője módosítani kívánja,

b) az intézmény által nyújtott szolgáltatások formája, módja, illetve köre megváltozik,

c) ha a személyi térítési díj megállapítására, illetve fizetésére vonatkozó szabályok megváltoznak.

**18. §** (1) Az intézményvezető külön eljárás nélkül köteles a személyes gondoskodást nyújtó ellátások bármelyikét biztosítani, ha valamely személy azonnali ellátása halaszthatatlan. Az ilyen ellátás biztosításáról az intézményvezetőnek feljegyzést kell készítenie és az akadály megszűnését követő 8 napon belül az eljárást le kell folytatnia.

(2) Kivételesen - külön eljárás keretében- ellátható olyan kérelmező is, akinek tartási, gondozási, öröklési szerződése van, de megélhetése átmenetileg veszélyeztetett. Ez esetben a személyi térítési díj az intézményi térítési díjjal azonos összegű, melynek megfizetésére a tartást és gondozást szerződésben vállaló a kötelezett.

**A személyes gondoskodást nyújtó ellátások megszűnésének és megszüntetésének esetei**

**19. §** (1) A személyes gondoskodást nyújtó ellátások megszűnésének eseteit az [Sztv. 100. §](https://njt.hu/jogszabaly/1993-3-00-00#SZ100)-a és a [Gyvt. 37/A. §](https://njt.hu/jogszabaly/1997-31-00-00#SZ37A)-a határozza meg.

(2) A személyes gondoskodást nyújtó ellátások megszüntetésének esetei:

a) ha már nem felel meg a jelen rendeletben meghatározott feltételeknek,

b) az intézmény házirendjében meghatározott szabályok súlyos megsértése,

c) ha az ellátást egybefüggően 30 napon át bejelentés nélkül (igazolatlanul) nem veszi igénybe újabb igényfelmérést kell végezni. Ha az igényfelmérés eredményeként a jogosult nem kívánja továbbra igénybe venni a szolgáltatást, vagy nem sikerül a kapcsolatot felvenni a jogosulttal az ellátást meg kell szüntetni.

**Térítési díjak**

**20. §** (1) A Kistérségi Gondozási Központ által nyújtott egyes ellátásokért térítési díjat kell fizetni.

(2) A térítési díjak mértékét az [1. melléklet](https://or.njt.hu/eli/730435/r/2023/17#ME1) tartalmazza.

(3) A személyi térítési díjakat az [Sztv. 115. §](https://njt.hu/jogszabaly/1993-3-00-00#SZ115). [(2) bekezdés](https://or.njt.hu/eli/730435/r/2023/17#SZ20@BE2)ében előírtak szerint a Kistérségi Gondozási Központ vezetője állapítja meg, és erről a fizetésre kötelezettet 30 napon belül írásban értesíti.

(4) A térítési díj megállapítására vonatkozóan a rendeletben nem szabályozott kérdések tekintetében a [Sztv. 114-119. §](https://njt.hu/jogszabaly/1993-3-00-00#SZ114)-ában foglaltak az irányadóak.

**21. §** (1) Ha az ellátott, a törvényes képviselője vagy a térítési díjat megfizető személy a személyi térítési díj összegét vitatja, illetve annak csökkentését vagy elengedését kéri, az értesítés kézhezvételétől számított 8 napon belül [11. §](https://or.njt.hu/eli/730435/r/2023/17#SZ11)., [12. §](https://or.njt.hu/eli/730435/r/2023/17#SZ12). és a [13. §](https://or.njt.hu/eli/730435/r/2023/17#SZ13)-ban meghatározott ellátások esetén az Aszód és Társult Önkormányzatok Szociális és Gyermekjóléti Társulás Elnökéhez fordulhat.

(2) A személyi térítési díjat, a tárgyhónapot követő hónap 15 napjáig kell megfizetni az ellátást biztosító intézménynek.

**Méltányossági jogkör gyakorlása**

**22. §** (1) A személyi térítési díj csökkenthető, vagy elengedhető, ha az ellátást igénybevevő és a térítési díjfizetésre kötelezett családjában az egy főre eső rendszeres havi jövedelem a szociális vetítési alap összegét nem éri el.

(2) A személyi térítési díj elengedésére vagy csökkentésére irányuló kérelmeket a [11. §](https://or.njt.hu/eli/730435/r/2023/17#SZ11)., [12. §](https://or.njt.hu/eli/730435/r/2023/17#SZ12)., [13. §](https://or.njt.hu/eli/730435/r/2023/17#SZ13)-ban meghatározott ellátások esetén a Kistérségi Gondozási Központ vezetőjének előkészítését követően az Aszód és Társult Önkormányzatok Szociális és Gyermekjóléti Társulás Elnöke bírálja el.

(3) Az intézményvezető a személyi térítési díj 40% -áig terjedő térítési díjkedvezményt vagy térítési díjmentességet adhat különösen akkor, ha az igénybevevő életkörülményeiben kedvezőtlen változás következett be. A kedvezőtlen változás formái:

a) elemi kár,

b) bűncselekmény, vagy szabálysértés sértettjeként anyagi kárt szenved

c) lakásában rendkívüli esemény (pl.: csőtörés) miatt súlyos kár keletkezett,

d) családi körülményeiben olyan változás állt be (pl.: tartósan beteg, vagy fogyatékos hozzátartozó, haláleset), amely miatt az ellátott a térítési díjat, vagy annak teljes összegét átmenetileg nem tudja megfizetni.

(4) Térítési díjkedvezmény vagy díjmentesség minimum egy hónap, maximum három hónap időtartamra adható.

*IV. Fejezet*

*Vegyes, záró rendelkezések*

**23. §** (1) Az Aszód és Társult Önkormányzatok Szociális és Gyermekjóléti Társulás Kistérségi Gondozási Központjának vezetője a szakmai munka eredményessége, a fenntartói feladatok, valamint gyermekjóléti feladatok teljesítésének érdekében köteles:

a) a működési engedélyezés alapjául szolgáló körülményeket érintő változást 10 napon belül jelenteni a Társulásnak, valamint az önkormányzat részére [PA5] ,

b) az intézmény szervezeti és működési szabályzatát, szakmai programját minden év április 30-ig felülvizsgálni és azt jóváhagyásra megküldeni Aszód és Társult Önkormányzatok Szociális és Gyermekjóléti Társulásnak,

c) a tárgyévet követő év április 30. napjáig elkészített éves beszámolót megküldeni a Társulás és az önkormányzat részére.

(2) Az önkormányzat évente egy alkalommal értékeli a szakmai munka eredményességét.

**24. §1**

**25. §2**

**26. §** Ez a rendelet 2023. október 27-én lép hatályba.

*1. melléklet a 17/2023. (X. 26.) önkormányzati rendelethez3*

Kistérségi Gondozási Központ térítési díjak

| **Nyugdíjak összege** | **100.000,- Ft alatt** | **100.001-300.000,- Ft között** | **300.001,-Ft felett** |
| --- | --- | --- | --- |
| **Házi** **segítségnyújtás** **személyi gondozás** | **Térítésmentes** | 530,-Ft | 700,-Ft |
| **Házi** **segítségnyújtás** **szociális segítés** | **Térítésmentes** | 530,-Ft | 700,-Ft |
| **Étkezés** (1x) ebéd | **Térítésmentes** | 540,-Ft | 720,-Ft |
| **Étkezés** (3x) tízórai, ebéd, uzsonna | **Térítésmentes** | 980,-Ft | 1.300,-Ft |
| **Nappali** **ellátás** | **Térítésmentes** | 230,-Ft | 300,-Ft |
| **Demens** **személyek** **nappali** **ellátása** **étkezés** **nélkül** | **Térítésmentes** | 230.-Ft | 300.-Ft |
| **Demens** **személyek** **nappali** **ellátása** **(1x)** **étkezéssel** | **Térítésmentes** | 770,-Ft | 1.020,-Ft |
| **Demens** **személyek** **nappali** **ellátása** **(3x)** **étkezéssel** tízórai, ebéd, uzsonna | **Térítésmentes** | 1.200,-Ft | 1.600,- Ft |
| **Ebédszállítás** **(Bag,** **Hévízgyörk,** **Tura,** **Galgahévíz)** | **Térítésmentes** | 425,-Ft | 475,-Ft |
| **Ebédszállítás** **(Aszód,** **Domony,** **Domonyvölgy)** | **Térítésmentes** | 445,-Ft | 495,-Ft |
| **Ebédszállítás** **(Kartal,** **Verseg,** **Vácszentlászló,** **Zsámbok)** | **Térítésmentes** | 465,-Ft | 515,-Ft |